CELEX: C2007/117/60
Language: lt
Date: 2007-05-26 00:00:00
Title: Byla F-29/07 2007 m. kovo 28 d. pareikštas ieškinys byloje Quadu prieš Parlamentą

26.5.2007   
            
            
               LT
            
            
               Europos Sąjungos oficialusis leidinys
            
            
               C 117/37
            
         2007 m. kovo 28 d. pareikštas ieškinys byloje Quadu prieš Parlamentą
   
   (Byla F-29/07)
   (2007/C 117/60)
   Proceso kalba: prancūzų
   Šalys
   
      Ieškovas: Sandro Quadu (Briuselis, Belgija), atstovaujamas advokatų S. Orlandi, A. Coolen, J.-N. Louis ir E. Marchal
   
      Atsakovas: Europos Parlamentas
   Ieškovo reikalavimai
   
               —
            
            
               Panaikinti 2006 m. balandžio 26 d. Paskyrimų tarnybos sprendimą dėl ieškovo paskyrimo Europos Bendrijos pareigūnu tiek, kiek jis paskiriamas į AST 2 lygio 3 pakopą.
            
         
               —
            
            
               Priteisti iš atsakovo bylinėjimosi išlaidas.
            
         Ieškinio pagrindai ir pagrindiniai argumentai
   2006 m. balandžio 26 d. Sprendimu ieškovas, tuo metu Parlamento laikinas C*4 lygio 7 pakopos tarnautojas ir jaunesniųjų raštinės darbuotojų vidaus konkurso (lygis C4-5) Nr. C/348, paskelbto prieš įsigaliojant 2004 m. kovo 22 d. Tarybos reglamentui (EB, Euratomas) Nr. 723/2004, iš dalies keičiančiam Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (1), laimėtojas, buvo paskirtas pareigūnu ir priskirtas AST 2 lygio 3 pakopai.
   Ieškinyje ieškovas nurodo pranešimo apie konkursą pažeidimą, o taip pat vienodo vertinimo ir nediskriminavimo principų pažeidimą. Konkrečiai, jis kaltina administraciją aiškinus Pareigūnų tarnybos nuostatų XIII priedo 5 straipsnio 4 dalį taip, kad pareigūnais paskirti laikinieji tarnautojai turi teisę išsaugoti ankstesnį lygį ir pakopą tik tuo atveju, jei jie paskiriami į aukštesnę kategoriją.
   
      (1)  OL L 124, 2004.4.27, p. 1.